CONSILIUL LOCAL PECICA

Nr.18887/06.03.2017

 Anexa nr.3 la HCL nr……din……………………….

 **RAPORT DE ACTIVITATE AL COMISIEI PENTRU ÎNVĂȚĂMÂNT, ACTIVITĂȚI SOCIAL-CULTURALE, CULTE, SĂNĂTATE ȘI FAMILIE, MUNCĂ ȘI PROTECȚIE SOCIAL, PROTECȚIA COPIILOR, TINERET ȘI SPORT**

 Comisia pentru învățământ, activități social-culturale, culte, sănătate și familie, muncă și protecție social, protecția copiilor, tineret și sport din cadrul Consiliului Local Pecica, s-a constituit la data de 26.06.2016, fiind numită în ședința de constituire a Consiliului Local Pecica prin Hotărârea Consiliului Local Pecica nr. 6/25.06.2017.

 Comisia a fost compusă la constituire din următorii consilieri locali:

 1.D-na PETE EUGENIA-AURELIA, consilier local din partea P.N.L.

 2.D-na CHEVEREȘAN ANCA-EMANUELA, consilier local din partea P.N.L.

 3.D-l CHIFOR VASILE, consilier local din partea P.N.L.

 4.D-l DANILIUC MARIAN-CĂTĂLIN, consilier local din partea P.M.P.

 5.D-l ZAGONI SZABO ANDREI,consilier local din partea U.D.M.R.

 Comisia a ales președinte, pe durata mandatului pe doamna consilier local, Pete Eugenia-Aurelia și secretar pe doamna consilier local Chevereșan Anca-Emanuela.

 Președintele comisiei:

 - A asigurat reprezentarea acesteia în raporturile sale cu Consiliul Local,

 - A convocat și condus ședințele comisiei,

 - A susținut în ședințele consiliului avizele formulate de comisie,

 - A semnat procesul-verbal și avizele comisiei de specialitate.

 Secretarul comisiei:

 -A făcut prezența membrilor comisiei de specialitate,

 -A efectuat numărarea, comunicarea și consemnarea în procesul verbal a voturilor exprimate în cadrul ședinței,

 -A asigurat redactarea avizelor și procesului-verbal.

 În anul 2016 comisia s-a întrunit în 8 ședințe de lucru în care au fost dezbătute un număr de 89 proiecte de hotărâri și informări care făceau obiectul avizului comisiei. S-au analizat documentele atașate proiectelor de hotărâre, expunerile de motive, rapoartele de specialitate. Un număr de 89 proiecte de hotărâri au fost avizate pozitiv în urma dezbaterilor.

 Totodată, comisia s-a întrunit și pentru evaluarea proiectelor cu finanțare nerambursabilă de la bugetul local al Orașului Pecica pe anul 2016, în conformitate cu prevederile Legii nr.350/2005 privind regimul finanţărilor nerambursabile din fonduri publice alocate pentru activităţi nonprofit de interes general,respectiv Ordinului Agenţiei Naţionale pentru Sport nr.130/2006 privind finanţarea nerambursabilă din fonduri publice a proiectelor structurilor sportive şi ale asociaţiilor de sport pe ramură judeţene şi ale municipiului Bucureşti.

 În anul 2016 nu au fost formulate solicitări de audiențe în cadrul comisiei, iar la dezbaterile acesteia au participat reprezentanți ai executivului ori de câte ori a fost cazul.

 Dezbaterile în comisie au fost consemnate în procese-verbale de ședință și s-au întocmit avize pentru toate proiectele de hotărâri repartizate comisiei din ordinea de zi a ședințelor ordinare ale Consiliului Local Pecica.

 Rezultatele dezbaterilor din cadrul comisiei au fost anunțate în plenul ședințelor Consiliului Local Pecica, prin exprimarea punctului de vedere al comisiei.

 PREȘEDINTE, SECRETAR,

 Pete Eugenia-Aurelia Chevereșan Anca-Emanuela